นายกรัฐมนตรี ยินดีตัวเลขผู้ติดเชื้อลดลง ถือว่ามาตรการต่างๆ ได้ผล ยืนยันยังไม่กำหนดวันหยุดชดเชยเทศกาลสงกรานต์
นายกรัฐมนตรี ยินดีตัวเลขผู้ติดเชื้อลดลง ถือว่ามาตรการต่างๆ ได้ผล ยืนยันยังไม่กำหนดวันหยุดชดเชยเทศกาลสงกรานต์เพราะอยู่ในช่วงติดตามมาตรการผ่อนปรนระยะ 3พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการพิจารณาชดเชยวันหยุดเทศกาลสงกรานต์ว่า ขณะนี้ต้องติดตามสถานการณ์การแพร่ระบาดโควิด-19 ในมาตรการผ่อนปรนระยะที่ 3 ซึ่งได้กำชับให้ฝ่ายความมั่นคง ท้องถิ่นและสาธารณสุขดูความคืบหน้าภายหลังมีมาตรการผ่อนปรน เพื่อเตรียมการไปสู่ระยะที่ 4 ต่อไปในอนาคต ทั้งนี้ต้องยอมรับขีดความสามารถด้านสาธารณสุขของไทยที่จากความร่วมมือของทุกฝ่ายโดยเฉพาะบุคลากรทางการแพทย์ โดยตัวเลขผู้ติดเชื้อใน 7 วันที่ผ่านมาลดน้อยลงมากและพบในสถานที่กักกันของรัฐนั้น ถือเป็นสิ่งที่น่ายินดี แสดงว่ามาตรการต่างๆ ได้ผล ไม่มีการแพร่ระบาดในพื้นที่อื่นๆ ด้านวัคซีนก็มีความก้าวหน้าตามลำดับและได้ปรึกษาร่วมมือกับต่างประเทศ ซึ่งไทยถือว่าเป็นหนึ่งในประเทศที่มีขีดความสามารถและน่าจะมีส่วนช่วยในการแก้ปัญหาร่วมกันได้ แต่ทั้งนี้อย่าพึ่งยินดีกับความสำเร็จอะไรมากนัก เพราะทุกอย่างยังอยู่ในกระบวนการทั้งสิ้นนายกรัฐมนตรี กล่าวด้วยว่า ได้ผ่อนผันมาตรการต่างๆ เพราะเห็นความสำคัญด้านเศรษฐกิจ โดยเฉพาะเศรษฐกิจฐานราก ซึ่งทุกคนต้องช่วยกันดูแลตัวเองด้วย เพราะหากเกิดการกลับมาแพร่ระบาดอีกครั้งจะเป็นเรื่องที่น่าเสียใจสำหรับทุกคน จึงขอเตือนคนที่ไม่ปฏิบัติตามระเบียบ เพราะถือว่าจะทำให้คนอื่นเดือดร้อนไปด้วย